ΓΡΑΠΤΗ ΕΡΩΤΗΣΗ P-0769/00

υποβολή: Maria Carrilho (PSE) προς την Επιτροπή

(9 Μαρτίου 2000)

Θέμα: Μοζαμβίκη

Τη στιγμή αυτή είναι ακόμα αδύνατο να εκτιμηθεί η έκταση της τραγωδίας που πλήττει τη Μοζαμβίκη, τη γη και τον λαό της. Όχι μόνον επί του παρόντος, όπου απόλυτη προτεραιότητα έχει η επιβίωση, αλλά και στην προσεχή φάση, τη φάση της ανασυγκρότησης κατά την οποία είναι σημαντικό να επανέλθει η ελπίδα αλλά και να δοθούν τα μέσα προκειμένου ο λαός της Μοζαμβίκης να ξαναρχίσει να επιδεικνύει την ενεργητικότητα που είχε δώσει τόσο θετικά αποτελέσματα για την ανάπτυξη της χώρας,

1. Πώς προτίθεται η Επιτροπή, η οποία σ’ αυτή τη φάση έσπευσε να προσφέρει επείγουσα βοήθεια, να εξασφαλίσει, όσο εξαρτάται από αυτήν, την μετάβαση από την παρούσα φάση σ’ αυτή της ανασυγκρότησης;

2. Ποια μέσα,λικά και οργανωτικά, σκοπεύει να διαθέσει κατά τη φάση της ανασυγκρότησης αναφέροντας, εάν είναι δυνατόν, το χρονοδιάγραμμα που θα ακολουθήσει;

Απάντηση του κ. Nielson εξ ονόματος της Επιτροπής

(17 Απριλίου 2000)

Η παρέμβαση της Επιτροπής μέσω της Υπηρεσίας Ανθρωπιστικής Βοήθειας της Ευρωπαϊκής Κοινότητας (ECHO) στην κατάσταση έκτακτης ανάγκης που προκλήθηκε από τις πλημμύρες στη Μοζαμβίκη αναμένεται να συνεχιστεί για τουλάχιστον έξι μήνες ακόμα. Οι δραστηριότητές της διαρθρώνονται μέσω μιας στρατηγικής δύο φάσεων: η πρώτη φάση έχει στόχο ιδίως την παροχή καταφυγίου, ύδατος καιγειονομικών εγκαταστάσεων καθώς καιγειονομικής περίθαλψης στα πιο ευάλωτα τμήματα των πληθυσμών που μετακινήθηκαν λόγω των πλημμύρων" η δεύτερη φάση (η οποία σε ορισμένες περιπτώσεις θα πραγματοποιείται ταυτόχρονα με την πρώτη) έχει στόχο την προώθηση της επανεγκατάστασης των εν λόγω πληθυσμών, ιδίως μέσω της παροχής σπόρων και εργαλείων και μέσω ανασυγκρότησης μικρής κλίμακας της ουσιαστικήςγειονομικήςποδομής.

Οι εταίροι της Επιτροπής δραστηριοποιούνται επιτόπου από την αρχή της κρίσης, και τον Φεβρουάριο του 2000 τοποθετήθηκε στο Μαπούτο ένας ανώτερος πραγματογνώμων για να εκτιμήσει τις ανθρωπιστικές ανάγκες και να συντονίσει, την στρατηγική της παρέμβασης της Επιτροπής για την ανακούφιση και την επανεγκατάσταση, με το εθνικό ίδρυμα αντιμετώπισης καταστροφών (INGC), την αντιπροσωπεία και τις αποστολές των κρατών μελών επιτόπου. Έκτοτε, ένας δεύτερος τεχνικός σύμβουλος τοποθετήθηκε στη Μοζαμβίκη για να παρακολουθήσει την εφαρμογή της βοήθειας που χρηματοδοτείται από την Επιτροπή και να εξασφαλίσει το συντονισμό και την ομαλή μεταβίβαση των δραστηριοτήτων αποκατάστασης και ανάπτυξης. Επιπλέον, θα προσληφθεί ακόμα έναςπάλληλος στην αντιπροσωπεία για να ενισχύσει την επιχειρησιακή εφαρμογή της παρέμβασης της Επιτροπής κατά τη φάση ανασυγκρότησης.

Η Επιτροπή έχει πλήρη γνώση της σημασίας της ομαλής μετάβασης από την ανακούφιση και την επανεγκατάσταση στην αποκατάσταση και την ανάπτυξη. Μια ειδική ομάδα που έχει συσταθεί στη Μοζαμβίκη για να εξασφαλίσει τον στενό συντονισμό μεταξύ της ECHO, της Γενικής Διεύθυνσης Ανάπτυξης και της Κοινής Υπηρεσίας Εξωτερικών Σχέσεων στηρίζει ενεργά την αντιπροσωπεία στο Μαπούτο για την ανάπτυξη μιας συνεκτικής και συνολικής στρατηγικής παρέμβασης. Ο καθορισμός της εν λόγω στρατηγικής που θαποβληθεί σε διάσκεψη των χορηγών που θα συγκληθεί στο τέλος Απριλίου 2000 θα πραγματοποιηθεί βάσει συνολικής επισκόπησης της κατάστασης στις πληγείσες περιοχές, και σύμφωνα με τα αποτελέσματα των εκτιμήσεων τομεακών αναγκών που πραγματοποιείται αυτή τη στιγμή στη Μοζαμβίκη.

Όσον αφορά τους χρηματοδοτικούς πόρους, έχουν ήδη διατεθεί στη Μοζαμβίκη 4,15 εκατ. ευρώ πόρων έκτακτης ανάγκης, ενώ αναμένεται απόφαση για περαιτέρω 5,58 εκατ. ευρώ. Επιπλέον, το μέλος της Επιτροπής που είναιπεύθυνο για την ανάπτυξη και την ανθρωπιστική βοήθειαπεσχέθη αρχικό ποσό 21 εκατ. ευρώ πρόσθετων πόρων για την φάση ανασυγκρότησης, με τη δυνατότητα έκτακτης χρηματοδότησης στο μέτρο που τα αποτελέσματα των αξιολογήσεων αναγκών καθίστανται σαφέστερα. Η Επιτροπή θα παράσχει τη χρηματοδότησή της για τις απαιτήσεις ανασυγκρότησης σε στενό συντονισμό με τα κράτη μέλη και άλλους χορηγούς.

Η Επιτροπή αξιολογεί αυτή τη στιγμή, μαζί με την κυβέρνηση της Μοζαμβίκης και τη Διεθνή Τράπεζα, την ανάγκη για πρόσθετη δημοσιονομική στήριξη για το 2000 και το 2001. Σύντομα θαποβληθούν στην Επιτροπή προτάσεις με στόχο την ενίσχυση της χώρας να διατηρήσει τη μακροοικονομική σταθερότητα. Σχετικά με αυτό θα διατεθούν πρόσθετοι πόροι έως 15 εκατ. ευρώ.

Παρά τα ανωτέρω, η Επιτροπή συνεχίζει με το τακτικό της πρόγραμμα ανάπτυξης στη Μοζαμβίκη, από το οποίο δεν μεταβιβάστηκαν πόροι προς άλλη κατεύθυνση. Αντιθέτως, ο ρυθμός των εκταμιεύσεων θα αυξηθεί, φθάνοντας κατέκτίμηση τα 150 εκατ. ευρώ το 2000 σε σύγκριση με τα 100 εκατ. ευρώ το 1999.

Η παρέμβαση της Επιτροπής κατά τη φάση ανακούφισης και επανεγκατάστασης αναμένεται να συνεχισθεί για τουλάχιστον έξι μήνες ακόμα. Η Επιτροπή αυτή τη στιγμή καθορίζει την στρατηγική παρέμβασης για τη φάση ανασυγκρότησης, που θα σχεδιασθεί ώστε να συνδεθεί και να συνεχίσει τις δράσεις ανακούφισης προκειμένου να εξασφαλισθεί η διαρκής βοήθεια.